Probleemid e-keskkondade arendamisel

1. Mitteligipääsetavat veebisisu peab kasutajatele muude vahenditega kompenseerima. Näiteks peab kompenseerima mitteligipääsetavat veebipoodi ning pakiautomaati sotsiaaltöötajaga, kes käib kellegi eest poes ära ning viib kaubad talle koju.
2. Kuna riigi pakutavaid e-teenuseid on rohkelt ja mitmekesiselt ning nende kasutamine pole sageli levinud, võib tekkida raskusi õige e-keskkonda leidmisel. Lisaks ei pruugi paljud kasutajad täpselt teada, mida nad soovivad, raskendades seeläbi täpset otsingut.
3. Liiga sageli kasutatakse keerulist terminoloogiat ja keerulisi sõnastusi. Samas on kohti, kus on oluline kasutada juriidiliselt korrektseid termineid.
4. Avaliku sektori veebilehed on loodud erinevatel aegadel erinevate meeskondade poolt, kus puudub ühtne lähenemine, mis põhjustab erinevate välimuste ja struktuuridega veebilehti.
5. Veebilehed võivad välja näha sarnased, kuid nende kasutamine võib erineda, mille tõttu peab kasutaja ümber harjuma veebilehe kasutamisega.
6. Ei kasutata ühist stiiliraamatut. Lisaks puudub ka täielik ja vajadustele vastav stiiliraamat ning kohustus selle kasutamiseks.
7. Stiiliraamatu puudumisel hakkavad erinevad meeskonnad leiutama puuduolevaid komponente projekti arenduse käigus.
8. Ainult 6% avaliku sektori veebilehtedest vastab WCAG A taseme nõuetele, neist vaid seitse AA tasemele.
9. Peamised probleemid hõlmavad klaviatuuriga navigeerimise keerukust, liiga madalat värvikontrastsust ja lähtekoodis puuduvaid elemente, mis on vajalikud ekraanilugeja tööks.
10. Veebilehti ei testita sihtgrupi peal enne avalikustamist.
11. Tagasisidet ei küsita piisavalt, või kui küsitakse, on see sageli pikk ja keeruline, mis vähendab klientide soovi tagasisidet anda.
12. Veebilehtede loojatel puudub kogemus erivajadustega inimeste veebikasutusest ja milliste probleemidega nad silmitsi seisavad.
13. Sageli jäetakse sisestatud piltidele ja videotele tekstilised alternatiivid lisamata, mille tulemuseks on, et pimedad kasutajad ei saa visuaalset sisu ekraanilugejate kaudu tõlgendada.
14. Veebilehtede loojad ei pruugi olla teadlikud ligipääsetavusest või ei pea seda oluliseks.
15. Organisatsioonides puuduvad ligipääsetavuse spetsialistid ja vastutavad isikud.
16. Organisatsioonides on tihti viimasele minutile jätmise mentaliteet, mis võib jätta ligipääsetavuse viimasele hetkele, mille tulemuseks võib ligipääsetavus tähelepanuta jääda.
17. Hiljem on veebilehti keeruline muuta, kuna kood ei pruugi seda toetada ja valmis kood on raskesti muudetav.
18. Ligipääsetavuse investeeringuid on keeruline mõõta, mistõttu ei panda sellele piisavalt prioriteeti.
19. Tellijad ei väärtusta piisavalt ligipääsetavust.
20. Puuduvad kvaliteetsed ligipääsetavuse materjalid, olemasolevad materjalid on kas liiga keerulised või liiga üldised.